એમણે કર્યું પણ આવું જ. રોમથી દિલ્હી સુધીની તેમણે 'ઍર ઇન્ડિયા'ની ફ્લાઇટ પકડી અને ભારત આવ્યાં. 

તેમની સાથે તેમનાં બહેન રાજકુમારી લી રૅધઝીવિલ અને તેમનાં આયા પ્રોવી પણ ભારત આવ્યાં હતાં. ભારત આવતાં પહેલાં ત્રણેય પોપને મળવાં વેટિકન ગયાં હતાં. 

લી એ વાતે નાખુશ હતાં કે પોપે માત્ર એ કારણે તેમને મળવાનો ઇન્કાર કરી દીધો હતો કે તેમણે છૂટાછેડા લીધા હતા. 

જોકે, એ જ પોપને તેમની આયા પ્રોવીને મળવામાં કોઈ વાંધો ના આવ્યો કે જે ત્રણ અનૌરસ સંતાનનાં માતા હતાં. 

અલબત્ત, આ એક ખાનગી પ્રવાસ હતો છતાં, ભારતના વડા પ્રધાન જવાહરલાલ નહેરુ પાલમ ઍરપૉર્ટ પર જૅકલિન કેનેડીના વિમાનની રાહ જોઈ રહ્યા હતા. 

વિમાન પાલમનાં ચક્કર પર ચક્કર ફરી રહ્યું હતું પણ ઊતરવાનું નામ નહોતું લઈ રહ્યું. 

નહેરુએ એ વખતે અમેરિકામાં ભારતના રાજદૂત બી.કે. નહેરુ થકી પુછાવ્યું કે આખરે આ મામલો છે શો?

બી.કે. નહેરુ પોતાની આત્મકથા 'નાઇસ ગાઇઝ્ ફિનિસ સૅકન્ડ'માં લખે છે, 

"મે વડા પ્રધાનને જણાવ્યું કે વિમાનના ના ઊતરવાનું કારણ એ છે કે જૅકલિને પોતાનો મેકઅપ પૂરો નથી કર્યો. નહેરુને થોડું આશ્ચર્ય થયું તેઓ હસ્યા. મેં તેમને કહ્યું કે અમેરિકાના આ ફર્સ્ટ લેડીને પ્રોટોકૉલ વગેરની કંઈ પડી નથી. તેમના માટે સુંદર દેખાવું સમય પર પહોંચવાં કરતાં વધુ મહત્ત્વ ધરાવે છે."

તો આખરે જૅકલિન ઊતર્યાં અને નહેરુએ પુષ્પગુચ્છથી તેમનું સ્વાગત કર્યું. પાલમથી તીનમૂર્તિ નિવાસ સુધી હજારો લોકો જૅકલિનના સ્વાગત માટે રસ્તાની બન્ને તરફ ઊભા હતા. 

એમાંથી કેટલાય લોકો પોતાનાં ગાડાંમાં 'અમેરિકાની આ મહારાણી'ના દર્શન કરવા આવ્યા હતા. 

અમેરિકન દૂતાવાસ પહોંચવાના થોડા સમય બાદ ભારતમાં અમેરિકન રાજદૂત કૅન ગાલબ્રૅથે બી.કે. નહેરુને કહ્યું કે જૅકલિન ઇચ્છે છે કે ભારતમાં તેઓ જ્યાં પણ જાય, તમે તેમની સાથે રહો. 

આ રીતે બી.કે. નહેરુએ પોતાના જ દેશમાં વિદેશી રાજદૂતના મહેમાનના મહેમાન બની ગયા. 

જૅકલિનની રેલયાત્રા 

જૅકલિન અને તેમનાં બહેને પ્રથમ રાત પ્રધાનમંત્રી નિવાસમાં વિતાવી. નહેરુએ એ વખતે તેમનાં સન્માનમાં ભોજનનું આયોજન કર્યું હતું.  

ભોજન તુરંત જ પૂરું થઈ ગયું અને બન્ને પાસે પોતપોતાના ઓરડામાં જતાં રહેવાં સિવાયનો કોઈ વિકલ્પ ના બચ્યો. 

એ જ વખતે પરમાણુ ઊર્જા આયોગના અધ્યક્ષ હોમી ભાભાએ સલાહ આપી કે તમે અમારી સાથે નાચતાં કેમ નથી?

જૅકલિનનાં બહેન લી તો આ માટે તૈયાર જ હતાં પણ જૅકલિનને થોડો ખચકાટ અનુભવાઈ રહ્યો હતો. 

બી.કે. નહેરુ અને હોમી ભાભા... \n\nમને ઉપરના લેખ માટે સારું શીર્ષક આપો.
જ્યારે નહેરુએ અમેરિકાના રાષ્ટ્રપતિનાં પત્ની સાથે રમી હોળી